hu hu hu hu hu hu hu hu hu hu hu hu hu hu hu hu hu en hu hu hu de hu hu hu it hu en hu de hu hu hu hu hu hu hu hu ms hu hu hu hu hu hu hu hu hu pt hu hu hu hu fr hu hu hu hu hu de hu hu hu hu hu hu hu hu ro hu hu fi hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu
XX. századi híradó – Wikipédia
A XX. századi híradó a Bikini együttes (vagy ahogy a zenekar utólag nevezte ezt a korszakot: az Ős-Bikini) második albuma, egyben az utolsó, amelyen még Nagy Feró énekelt.
Ezt nem tudom másképp mondani (1985)
2.1 A zene és a szöveg
2.2 Az eredeti és a CD-kiadás borítója
Csak a közönség nem…
Matematikus dala (Megtalálja a számítását)
Itt is, ott is…
Tréfás népi játék a XX. századból (Harapj rá a köszörűre!)
ÉN / A XX. század költője
A zene és a szövegSzerkesztés
A lemez tovább folytatja az első album világát, gegekkel, stílusparódiákkal (blues, jazz, punk, népdal, szimfonikus mű), az ehhez tartozó eklektikus zenei világgal – változás ugyanakkor, hogy Szűcs Antal Gábor távozása miatt a lemezen alig van gitárszóló. Nagy Feró szaxofonjátéka a korábbi lemezhez képest nagyobb szerepet kap.
A lemezen a stílusparódiák mellett konkrét előadók is kapnak egy-egy fricskát: az "Elhervadt a..." az Illés, Koncz Zsuzsa, az LGT, Demjén, a Karthago egy-egy sorából épül fel, az "ÉN / A XX. század költője" pedig Hobóra enged asszociálni. A lemez majdhogynem konceptalbumnak mondható, a laza, dadaista spontaneitással egymást követő, zenei és prózai közjátékokkal összekapcsolt dalokat katonák masírozásának hangja és a "Katonanóta" keringő-ritmusban, instrumentálisan visszatérő változata fogja keretbe.
Bár a lemez – a stílusból és Feró személyéből fakadóan – igazán nagy siker nem lett, de néhány szám már-már kultikus "slágerré" vált az idők során: Lángosképű, A matematikus dala, Tutujgass meg...
Az eredeti és a CD-kiadás borítójaSzerkesztés
Az eredeti lemez egy képzeletbeli, 2984. február 29-én megjelenő napilap ("XX. századi híradó") képét mutatja, a címoldalon korabeli (1984-es) újságcikkek összedobált kivágásaival, a hátoldalon újságcikkekként jelennek meg a lemez technikai információi és Feró írásai; a vezércikk címe: "Mint Kucugh Balázs".
A CD-kiadásra az eredeti tipográfia némileg megmásított változata került: a címoldalon jóval kevesebb korabeli újságkivágás látszik, a lemez címének pirosa kitakarja a szövegeket (az eredetin átütött az írás), az egyes "cikkek" is más tipográfiával, betűtípussal és elrendezéssel jelennek meg, ezáltal jóval kevésbé egységes mint az eredeti borító volt. A CD változatról a borító egy mondata lemaradt: "A kiadvány előfizetésre nem kapható, csak készpénzért bármelyik hanglemezboltban".
Ajánlott felhasználás: műfajközi szakkör, autodidakta továbbképzés, zenei vetélkedő, video disco stb.
Nem ajánlott felhasználás: manipuláció, aerobic, Pol-beat céljaira stb.[1]
Nagy Feró (a lemezen "Nagy Ferenc" néven) (ének, szaxofon, szájharmonika, vokál)
Vedres József (gitár, zongora, vokál)
Németh Alajos (basszusgitár, hegedű, orgona, vokál)
Mártha István (zongora, nagyzenekari hangszerelés)
Závodi János (blues gitár: B/3)
A Fővárosi Operettszínház Zenekara, vezényel: Mártha István
↑ Részlet a borítószövegből
Rockmúzeum Archiválva 2009. szeptember 24-i dátummal a Wayback Machine-ben – kalózfelvételek a Bikinitől.
Ős-Bikini – a történet a nagyferó.hu oldalról.
"Told le a gatyád" – egy 1983-as koncert leírása (passzió.hu)
Zeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=XX._századi_híradó&oldid=24597707”
Utoljára szerkesztve 2022. január 18., 21:51-kor
A lap utolsó módosítása: 2022. január 18., 21:51
A lap szövege CC BY-SA 3.0 alatt érhető el, ha nincs külön jelölve.